OSNOVNA ŠKOLA KRALJA TOMISLAVA

 N A Š I C E

KLASA: 003-06/20- 01/01

URBROJ: 2149/13-11-20- 2

Našice, 18. veljače 2020.

**ZAPISNIK**

dvadesetpete sjednice Školskog odbora održane u utorak, 18. veljače 2020. godine s početkom u 18,00 sati u Osnovnoj školi kralja Tomislava u Našicama, Ulica Matice hrvatske 1.

Nazočni: Iva Ramljak, Branko Malenica, Marko Žigić, Ana Vrlja Pavić, Davor Pavlović, Vilim Bosak, Vlatka Zahirović, ravnateljica i Blanka Sertić, tajnik škole kao zapisničar.

Nenazočan: Miroslav Kojić, opravdano

Predsjednica Iva Ramljak, pozdravlja sve nazočne članove i konstatira potrebnu većinu za pravovaljano odlučivanje.

Nazočno je šest (6) članova Školskog odbora.

 Predlaže se sljedeći

**D N E V N I R E D :**

1. Donošenje Odluke o usvajanju Zapisnika dvadesetčetvrte sjednice Školskog odbora
2. Natječajni postupak-zasnivanje radnog odnosa uz suglasnost Školskog odbora sukladno člancima 107. i 114. Zakona o odgoju i obrazovanju u osnovnoj i srednjoj školi.
3. Donošenje Kućnog reda Osnovne škole kralja Tomislava, Našice
4. Financijsko izvješće za 2019. godinu
5. Pitanja i prijedlozi i

 **DOPUNA DNEVNOG REDA:**

1. Donošenje Odluke o utvrđivanju kriterija za sufinanciranje školskog obroka u okviru projekta „ Vrijeme je za školski obrok 3“

Predloženi dnevni red i dopuna dnevnog reda jednoglasno se usvajaju.

**Točka 1.**

 Predsjednica Školskog odbora izvješćuje o realizaciji zaključaka dvadesetčetvrte sjednice Školskog odbora.

Na tekst zapisnika i zaključaka donesenih na dvadesetčetvrtoj sjednici Školskog odbora održanoj 12. prosinca 2019. godine nema primjedbi te se jednoglasno donosi, sljedeća

**ODLUKA**

 **Školski odbor, jednoglasno donosi odluku o usvajanju zapisnika dvadesetčetvrte sjednice Školskog odbora, održane 12. prosinca** **2019. godine.**

 **Točka 2.**

 Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 98/19.) Osnovna škola kralja Tomislava, Našice, raspisala je dana 5. veljače 2020. godine natječaj za popunu radnih mjesta:

1. **Učitelj/ica razredne nastave -** određeno, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1- 1 izvršitelj
2. **Učitelj/ica razredne nastave -** određeno, puno radno vrijeme (40 sati ukupnog tjednog radnog vremena), mjesto rada: Područna škola Velimirovac, Josipa bana Jelačića 73, Velimirovac- 1 izvršitelj
3. **Učitelj/ica geografije -**  određeno, nepuno radno vrijeme (20 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1

- 1 izvršitelj

1. **Učitelj/ica glazbene kulture -** određeno, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1

- 1 izvršitelj

1. **Učitelj/ica edukator-rehabilitator** **-** određeno, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1- 1 izvršitelj

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 5. veljače 2020. godine.

Rok za prijavu kandidata je bio od 6. veljače do 13. veljače 2020. godine.

Prijavu na natječaj za radna mjesta:

 1. **Učitelja/ice razredne nastave -** određeno, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1- 1 izvršitelj i

 **2. Učitelja/ice razredne nastave -** određeno, puno radno vrijeme (40 sati ukupnog tjednog radnog vremena), mjesto rada: Područna škola Velimirovac, Josipa bana Jelačića 73, Velimirovac- 1 izvršitelj podnijelo je jedanaest (11) kandidata. Sve prijave su pravovremene i potpune. Nitko od kandidata se ne poziva na pravo prednosti.

 Privitak: Tablica 1. i 2.

Na radno mjesto učitelja/ice razredne nastave u matičnoj školi ravnateljica predlaže zasnivanje radnog odnosa s Mateom Kovačević,magistrom primarnog obrazovanja koja već nekoliko mjeseci, prema potrebi sklapa ugovor o radu na određeno vrijeme radi zamjene učitelja koji su na bolovanju.

Školski odbor je suglasan s prijedlogom ravnateljice za zasnivanje radnog odnosa s Mateom Kovačević i jednoglasno donosi, sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Mateom Kovačević, magistrom primarnog obrazovanja na određeno, puno radno vrijeme, do povratka Snježane Mataije na rad u matičnu školu.**

Na radno mjesto učitelja/ice razredne nastave u Područnoj školi Velimirovac ravnateljica predlaže zasnivanje radnog odnosa s Jelenom Kruljac,magistrom primarnog obrazovanja koja već nekoliko godina, prema potrebi sklapa ugovor o radu na određeno vrijeme radi zamjene učiteljica koje su na bolovanju ili rodiljnom dopustu.

Školski odbor suglasan je s prijedlogom ravnateljice za zasnivanje radnog odnosa s Jelenom Kruljac i jednoglasno donosi, sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Jelenom Kruljac, magistrom primarnog obrazovanja na određeno, puno radno vrijeme do povratka Jelene Šimunović Antunović na rad u Područnu školu Velimirovac.**

3. Prijavu na natječaj za **radno mjesto učitelja/ice geografije -**  određeno, nepuno radno vrijeme (20 sati ukupnog tjednog radnog vremena), rad u matičnoj školi podnijelo je pet (5) kandidata. Sve prijave su pravovremene i potpune.

Nitko od kandidata se ne poziva na pravo prednosti.

Privitak: Tablica 3.

Ravnateljica predlaže zasnivanje radnog odnosa s Dinom Baričević, magistrom edukacije filozofije i magistrom edukacije povijesti.

Školski odbor suglasan je s prijedlogom ravnateljice za zasnivanje radnog odnosa s Dinom Baričević, magistrom edukacije filozofije i magistrom edukacije povijesti

i jednoglasno donosi, sljedeću

**ODLUKU**

 **Školski odbor jednoglasno daje prethodnu suglasnost za zasnivanje radnog odnosa s Dinom Baričević, magistrom edukacije filozofije i magistrom edukacije povijesti na određeno, nepuno radno vrijeme do povratka Matije Grgurića na rad, ali ne dulje od pet mjeseci.**

**Zbog kriterija nestručnosti radni odnos se zasniva najduže do pet mjeseci.**

1. Radno mjesto **učitelja/ice glazbene kulture -** određeno, puno radno vrijeme (40 sati ukupnog tjednog radnog vremena) u matičnoj školi neće se popunjavati jer se u međuvremenu Aleksandra Čeliković Cvidrak vratila na rad.

5. Prijavu na natječaj za radno mjesto **učitelja/ice edukatora-rehabilitatora -** određeno, puno radno vrijeme (40 sati ukupnog tjednog radnog vremena), rad u matičnoj školi podnijelo je troje (3) kandidata. Sve prijave su pravovremene i potpune.

Nitko od kandidata se ne poziva na pravo prednosti.

Ravnateljica predlaže zasnivanje radnog odnosa s Ivanom Ćurković, magistrom psihologije.

Školski odbor suglasan je s prijedlogom ravnateljice za zasnivanje radnog odnosa s Ivanom Ćurković, magistrom psihologije i jednoglasno donosi, sljedeću

**ODLUKU**

 Školski odbor jednoglasno daje prethodnu suglasnost za zasnivanje radnog odnosa s Ivanom Ćurković, magistrom psihologije na određeno, puno radno vrijeme do povratka Mirte Toka Vulić na rad, ali ne dulje od pet mjeseci.

Zbog kriterija nestručnosti radni odnos se zasniva najduže do pet mjeseci.

 **Točka 3.**

Nakon kraćeg upoznavanja s potrebom donošenja i tekstom Prijedloga Kućnog

 reda od strane ravnateljice, pitanja nema i jednoglasno se donosi, sljedeća

 **ODLUKA**

**Školski odbor Osnovne škole kralja Tomislava, Našice, jednoglasno donosi Kućni red Osnovne škole kralja Tomislava, Našice.**

 **Točka 4.**

 Jasminka Živković, računovođa upoznaje Školski odbor s Financijskim izvješćem za 2019. godinu.

Primjedbi nema te se jednoglasno donosi, sljedeća

 **ODLUKA**

**Donosi se Odluka o usvajanju Financijskog izvješća za 2019. godinu Osnovne škole kralja Tomislava, Našice.**

 **Točka 6.**

 Ravnateljica upoznaje Školski odbor s projektom „Vrijeme je za školski obrok 3“ koji je započeo je 9. prosinca 2019. godine i traje 8 mjeseci.

 Pravo na sufinanciranje školskog obroka ostvaruju učenici iz obitelji koje su korisnici prava na doplatak za djecu.

Školski odbor je na prošloj sjednici donio Odluku o utvrđivanju kriterija za sufinanciranje školskog obroka za kalendarsku 2019. godinu.

Sada postoji potreba za donošenjem Odluke o utvrđivanju kriterija za sufinanciranje školskog obroka za kalendarsku 2020. godinu.

 Školski odbor nema primjedbi i jednoglasno se donosi, sljedeća

 **ODLUKA**

 **Školski odbor jednoglasno donosi Odluku o utvrđivanju kriterija za sufinanciranje školskog obroka u okviru projekta „Vrijeme je za školski obrok 3“ za 2020. godinu.**

Pitanja i prijedloga nije bilo.

Sjednica je zaključena u 19,00 sati.

Zapisničar: Predsjednica Školskog odbora:

Blanka Sertić Iva Ramljak